CELEX: 62014CN0235
Language: sl
Date: 2014-05-13 00:00:00
Title: Zadeva C-235/14: Predlog za sprejetje predhodne odločbe, ki ga je 13. maja 2014 vložilo Audiencia Provincial de Barcelona (Španija) – Safe Interenvios, S.A. proti Liberbank, S.A., in drugim

21.7.2014   
            
            
               SL
            
            
               Uradni list Evropske unije
            
            
               C 235/9
            
         Predlog za sprejetje predhodne odločbe, ki ga je 13. maja 2014 vložilo Audiencia Provincial de Barcelona (Španija) – Safe Interenvios, S.A. proti Liberbank, S.A., in drugim
   (Zadeva C-235/14)
   2014/C 235/13
   Jezik postopka: španščina
   
      Predložitveno sodišče
   
   Audiencia Provincial de Barcelona
   
      Stranke v postopku v glavni stvari
   
   
      Pritožnica: Safe Interenvios, S.A.
   
      Nasprotne stranke: Liberbank, S.A., Banco de Sabadell, S.A. in Banco Bilbao Vizcaya Argentaria, S.A.
   
      Vprašanja za predhodno odločanje
   
   
               1.
            
            
               Razlaga člena 11(1) Direktive 2005/60/ES (1):
               
                           a.
                        
                        
                           Ali je treba člen 11(1) Direktive glede na člen 7 Direktive razlagati tako, da je zakonodajalec Unije hotel določiti pravo izjemo od tega, da lahko kreditne ustanove sprejmejo ukrepe glede dolžnosti skrbnosti v razmerju do svojih strank, če so te stranke plačilne ustanove, ki so same predmet lastnega sistema nadzora, ali pa gre zgolj za pooblastilo za uporabo take izjeme?
                        
                     
                           b.
                        
                        
                           Ali je treba člen 11(1) Direktive glede na člen 5 Direktive razlagati tako, da lahko nacionalni zakonodajalec izjemo iz člena 11(1) Direktive v nacionalni pravni red prenese drugače, kot izhaja iz njegove vsebine?
                        
                     
                           c.
                        
                        
                           Ali se izjema iz člena 11(1) Direktive tudi za ukrepe glede poglobljene dolžnosti skrbnosti uporabi enako kot za ukrepe glede dolžnosti skrbnosti?
                        
                     
         
               2.
            
            
               Podredno, za primer, če se z odgovorom na prejšnja vprašanja potrdi možnost, da lahko kreditne ustanove sprejmejo ukrepe glede dolžnosti skrbnosti in poglobljene dolžnosti skrbnosti v razmerju do plačilnih ustanov:
               
                           a.
                        
                        
                           V kakšnem obsegu lahko kreditne ustanove nadzorujejo delovanje plačilnih ustanov? Ali se lahko šteje, da so na podlagi Direktive 2005/60/ES pooblaščene za nadzor nad postopki in ukrepi glede dolžnosti skrbnosti, ki jih sprejemajo plačilne ustanove, ali pa je to v izključni pristojnosti javnih ustanov, na katere se sklicuje Direktiva 2007/64/ES (2), v danem primeru torej Banco de España?
                        
                     
                           b.
                        
                        
                           Ali morajo imeti kreditne ustanove za uporabo tega pooblastila za sprejetje ukrepov posebne razloge, ki izhajajo iz dejanj plačilne ustanove, ali pa gre za splošno pooblastilo, ki se lahko uporabi že zgolj na podlagi dejstva, da se plačilna ustanova ukvarja s tvegano dejavnostjo, kakršna je izvajanje denarnih nakazil v tujino?
                        
                     
                           c.
                        
                        
                           Če Sodišče ugotovi, da so za to, da lahko kreditne ustanove sprejmejo ukrepe glede dolžnosti skrbnosti v razmerju do plačilnih ustanov, potrebni konkretni razlogi:
                           
                                       i.
                                    
                                    
                                       Katera so upoštevna ravnanja, na katera mora biti pozorna bančna ustanova za sprejetje ukrepov glede dolžnosti skrbnosti?
                                    
                                 
                                       ii.
                                    
                                    
                                       Se lahko šteje, da je kreditna ustanova pooblaščena, da za ta namen presoja ustreznost ukrepov glede dolžnosti skrbnosti, ki jih v svojih postopkih uporablja plačilna ustanova?
                                    
                                 
                                       iii.
                                    
                                    
                                       Ali je za uporabo tega pooblastila potrebno, da je bančna ustanova v delovanju plačilne ustanove zaznala ravnanje, ki vzbuja sum, da je ta udeležena v dejavnostih pranja denarja ali financiranja terorizma?
                                    
                                 
                     
         
               3.
            
            
               Če Sodišče ugotovi, da lahko kreditne ustanove v razmerju do plačilnih ustanov sprejemajo tudi ukrepe glede poglobljene dolžnosti skrbnosti:
               
                           a.
                        
                        
                           Ali je dopustno, da je eden od teh ukrepov ta, da se od plačilnih ustanov zahteva razkritje podatkov o identiteti vseh njihovih strank, od katerih izvirajo finančna sredstva, ki jih nakazujejo naprej, ter identiteti prejemnikov teh sredstev?
                        
                     
                           b.
                        
                        
                           Ali je z Direktivo Evropskega parlamenta in Sveta 95/46/ES (3) z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov skladno to, da morajo plačilne ustanove podatke o svojih strankah razkriti kreditnim ustanovam, katerih storitve so prisiljene uporabljati pri opravljanju svoje dejavnosti in s katerimi obenem konkurirajo na trgu?
                        
                     
         
      (1)  Direktiva Evropskega parlamenta in Sveta 2005/60/ES z dne 26. oktobra 2005 o preprečevanju uporabe finančnega sistema za pranje denarja in financiranje terorizma, (UL L 309, str. 15).
   
      (2)  Direktiva 2007/64/ES Evropskega parlamenta in Sveta z dne 13. novembra 2007 o plačilnih storitvah na notranjem trgu in o spremembah direktiv 97/7/ES, 2002/65/ES, 2005/60/ES in 2006/48/ES ter o razveljavitvi Direktive 97/5/ES, (UL L 319, str. 1).
   
      (3)  UL L 281, str. 31.